text: Nu bliver der kastet lys over halbrand
  22 februar 2017 kl. 12.25
  Over en uge efter Petersmindehallen i Vejle brændte ned, kan undersøgelserne nu gå i gang.
  Natten til mandag den 13. februar brændte Petersmindehallen i Vejle ned til grunden.
  Efterslukningsarbejdet har dog trukket ud, og derfor har det først været muligt at begynde på undersøgelserne af brandstedet onsdag formiddag.
   Vicepolitiinspektør Sydøstjyllands Politi, Carsten Thostrup.: "De konkrete undersøgelser på brandstedet kan godt vare et par dage, og så skal det indsamlede materiale analyseres og sammenfattes i en konklusion."
  Både politiet, beredskabsstyrelsen og kommunen er til stede ved den nedbrændte hal. Der går dog forsat en rum tid, før der kan drages en konklusion på arbejdet. 
  - De konkrete undersøgelser på brandstedet kan godt vare et par dage, og så skal det indsamlede materiale analyseres og sammenfattes i en konklusion, siger leder af efterforskningen, vicepolitiinspektør Carsten Thostrup, Sydøstjyllands Politi, til TV SYD.
  Han regner med, at det kan tage et par uger, før en konklusionen ligger klar.
  
  
  